Baba se groei neem af | Health24
Posted by: Cindy F | 2008/11/12
Baba se groei neem af
My babadogter is in Februarie gebore met ' n gesonde gewig van 3,4 kg. Sy het mooi gegroei op die 50ste persentiel. Toe ek haar gister vir haar 9 maande inspuitings neem, was haar gewig op die 25ste persentiel en het haar gewigstoename begin afplat. Sy was onlangs by die pediater vir gastro en het hy haar volledig ondersoek en niks fout gevind nie. Die klinieksuster het gesê ek moet dit dophou, maar ek is bekommerd. Baba eet baie goed en drink Nan Pelargon, sy drink ook baie goed. U raad sal baie waardeer word.
Daar is geen rede vir kommer nie.Dit gebeur baie dikwels dat 'n baba se gewig tussen die 50 en 25 % op en af gaan veral na 'n gastro episode. Sy is reeds deur die haar pediater ondersoek en sy was moei gesond. Boonop eet sy goed en drink ook goed.